Islams hellige byer

**Islams hellige byer** er først og fremst åpenbaringsbyene Mekka, Medina og Jerusalem. Men også andre byer regnes som pilegrimsmål eller hellige, fordi de var hjemsted for hellige menn, eller viktige historiske begivenheter skjedde der.

Mekka er islams helligste by. Her ligger den hellige bygningen Kaba. Kaba er målet for hajj, *pilegrimsreisen*, og Kaba er også qibla, *bønneretningen*.

Medina er islams nest helligste by. Her er Masjid al-Nabawi (*profetens moské*), hvor Muhammad er gravlagt. Medina var målet for Hijra: i 622 flyttet Muhammad og en gruppe tilhengere fra Mekka til Medina. 

I Jerusalem ligger Al-Aqsa-moskeen og Klippedomen. Muslimene inntok Jerusalem ca. 638. Muslimene tror at Muhammad besøkte byen, og at han derfra reiste til himmelen og møtte Gud (se Miraj).


Fil:Supplicating Pilgrim at Masjid Al Haram. Mecca, Saudi Arabia.jpg|Moskéen Al-haram. Kaba midt i bildet.
Fil:Jerusalem Dome of the rock BW 14.JPG|Jerusalem med Klippedomen


## [[Sunni]]
*Sunnimuslimene har i ordets egentlige forstand tre hellige byer, de som er nevnt ovenfor. Likevel regnes de seks følgende byene som betydningsfulle for framveksten og utformingen av sunni-retningen.*

# Bagdad, som var hovedstad i kalifatets glansdager.
# Damaskus, hovedstad for Umayyade-dynastiet.
# Timbuktu har stor betydning for afrikanske muslimer, ettersom det var hovedstad i Maliriket og det viktigste læresete for afrikansk islam.
# Chinguetti nordvest i Mauritania kalles av og til *islams syvende mest hellige by*. Byen var tidligere startsted for karavaner, og det er mange bibliotek her med gamle islamske tekstsamlinger. 
# Bukhara var hovedstad for Samanide-dysnastiet. Byen har flere gamle moskéer.
# Samarkand i Usbekistan var hovedstad for Timurid-dynastiet, og en viktig by for østlige deler av den muslimske kulturkretsen.

## [[Sjia]]
#Najaf i Irak. Her ligger Imam Ali-moskéen, hvor sjia-retningens grunnlegger er gravlagt. 
#Mazari Sharif i Afghanistan. Selv om de fleste muslimer mener at Ali ligger begravet i Najaf, er det også en betydelig minoritet som tror at han er begravet her.
#Karbala i Irak, sør for Bagdad. Husayn ibn Ali falt i slaget ved Karbala og er begravet her. Slaget markerte skillet mellom sunni og sjia. Høytiden Aashura feires av sjiittene til minne om slaget.
#Mashhad i Irak. Her ble den åttende imamen Ali al-Rida (*Imam Reza*) forgiftet i 818; han er begravet her.
#Qom, stedet for graven til Fatima Masoumeh, søster av Imam Reza. Jamkaran moskéen ligger også i Qom.
#Samarra, graven til Ali al Hadi og Hasan al Askari, og en moskéen hvor Imam Mahdi gikk inn i evigheten (occultation).
# Kazimain, gravene til Imam Musa al Kazim og Imam Muhammad al Taqi.

## [[Sufisme]]
#Ajmer, India, graven til Moinuddin Chishti. En av de første som sprede islam i India.
#Türkistan i Kasakhstan, med mausoleet til sufisten Hodja Ahmed Yassawi. Kjent som det *Andre Mekka i Østen* i middelalderen. I Kasakhstan anses tre pilegrimsferder hit å tilsvare en Hajj.
#Konya, i Tyrkia, med graven til Mawlānā Jalāl-ad-Dīn Muhammad Rūmī.
#Delhi, helligdommen til Hazrat Nizamuddin Auliya.
#Lahore i Pakistan, helligdommen til Hazrat Data Ganj Bakhsh.
#Pakpatan i Pakistan, helligdommen til Hazrat Baba Fareed Gangj Shakar.